**LĪGUMS**

**par energoaudita veikšanu SIA “Spriegums”**

Rīgā, 2020.gada 18. maijā

**SIA “LBRA”,** vienotais reģistrācijas Nr. 40003851932, juridiskā adrese: Mazā Nometņu iela 31, Rīga, valdes locekles Zandas Jansones personā, kura rīkojas uz statūtu pamata, turpmāk tekstā - “Izpildītājs”, no otras puses un

**akciju sabiedrība “Attīstības finanšu institūcija Altum”,** vienotais reģistrācijas Nr.50103744891, juridiskā adrese: Doma laukums 4, Rīga, LV-1050, turpmāk saukta „Altum”, Uzņēmumu energoefektivitātes daļas vadītāja Edgara Kudura personā, kurš rīkojas uz 2019. gada 13.februāra valdes lēmuma (protokols Nr.10) pamata, no otras puses, turpmāk katrs atsevišķi saukts arī “Puse”, bet abi kopā “Puses”, pamatojoties uz starp Pusēm 28.01.2019. noslēgtās Vispārīgās vienošanās ietvaros veiktās cenu aptaujas rezultātiem, noslēdz šādu līgumu, turpmāk – “Līgums”:

1. **LĪGUMA PRIEKŠMETS**
   1. Altum uzdod, bet Izpildītājs apņemas 6 nedēlu laikā no Līguma parakstīšanas dienasnodrošināt Līguma pielikumā Nr.1 minēto pakalpojumu sniegšanu saskaņā ar starp Pusēm rakstiski saskaņotiem darba uzdevumiem, (turpmāk – Pakalpojums) un iesniegt Altum Līguma 2.1.4. punktā minēto atskaiti**.**
   2. Darba uzdevumā Puses saskaņo veicamo Pakalpojuma apjomu un citus Pušu ieskatā būtiskus Pakalpojuma sniegšanas nosacījumus (turpmāk – Darba uzdevums);
   3. Pakalpojums tiek finansēts Eiropas Komisijas un Eiropas Investīciju bankas programmas “Apvārsnis 2020” tehniskā atbalsta sniegšanai uzņēmumu energoefektivitātes uzlabošanai ietvaros.
2. **PUŠU PIENĀKUMI**
   1. Izpildītājs apņemas:
      1. veikt Pakalpojumus atbilstoši šī Līguma un Darba uzdevuma noteikumiem, konkrēto Pakalpojumu izpildi regulējošiem spēkā esošajiem normatīvajiem aktiem, kā arī ievērojot vispārpieņemto praksi Pakalpojumu izpildei un Altum norādījumus;
      2. saudzīgi izturēties pret Altum dokumentiem, kas nodoti vai pieejami Pakalpojumu veikšanai un nodot tos atpakaļ Altum tādā sastāvā un apjomā, kādu tas ir saņēmis;
      3. ievērot visus Altum iebildumus un aizrādījumus, novērst Altum norādītos trūkumus Altum noteiktajos termiņos, ja šie trūkumi, iebildumi un aizrādījumi ir pamatoti un tie nav pretrunā ar Latvijas Republikā spēkā esošajiem normatīvajiem aktiem;
      4. pēc Darba uzdevuma izpildes sniegt detalizētu atskaiti par Pakalpojuma izpildi, kas sagatavota 2(divos) eksemplāros papīra formātā, kā arī elektroniskā formātā. Atskaite tiek pieņemta, parakstot Pieņemšanas nodošanas aktu;
      5. Izpildītājs nav tiesīgs bez Altum rakstiskas piekrišanas veikt tādus Pakalpojumus, kuri pēc Darba uzdevuma vai Līguma un tā pielikumiem nav uzdoti;
      6. Izpildītājam bez rakstiskas saskaņošanas ar Altum nav tiesību Pakalpojumu vai jebkuru tā daļu nodot izpildei trešajām personām;
      7. Izpildītājs ir atbildīgs par izpildīto Pakalpojumu atbilstību Līgumam un Latvijas Republikā spēkā esošajiem normatīvajiem aktiem.

2.2. Altum apņemas:

* + 1. norēķināties ar Izpildītāju Līgumā un Darba uzdevumā paredzētajā kārtībā un termiņos;
    2. Izpildītāja sniegtos Pakalpojumus Altum apmaksā saskaņa ar Izpildītāja piestādīto rēķinu;
  1. Izpildītājam ir tiesības:
     1. Savlaicīgi saņemt nepieciešamo informāciju Pakalpojuma uzsākšanai un pilnīgai izpildei;
     2. Saņemt samaksu par veikto Pakalpojumu Līgumā un Darba uzdevumā paredzētajā kārtībā un termiņos.

2.4. Altum ir tiesības saņemt no Izpildītāja paskaidrojumus un cita veida informāciju par problēmām, kas radušās uzdoto Pakalpojumu izpildes gaitā vai neizpildes gadījumā.

1. **MAKSĀJUMU KĀRTĪBA**
   1. Par Pakalpojumu sniegšanu Altum maksā Izpildītājam atlīdzību 6200.00 EUR bez PVN. Atlīdzībā ir iekļautas visas ar Pakalpojuma sniegšanu saistītās izmaksas, kā arī visas ar to netieši saistītās izmaksas (nokļūšana līdz objektam, objekta apsekošana, Darba uzdevuma izpilde, kā arī citi plānojamie un attiecināmie izdevumi). Papildus tiek maksāts PVN atbilstoši normatīvajos aktos noteiktajā apmērā un kārtībā.
   2. Samaksu par Pakalpojumu Altum samaksā Izpildītājam ne vēlāk kā 5 (piecu) darba dienu laikā pēc Izpildītāja iesniegtās 2.1.4. punktā norādītās atskaites iesniegšanas un Pieņemšanas nodošanas akta, kas apliecina kvalitatīvu Darba uzdevuma izpildi, parakstīšanas. Altum veic maksājumu pamatojoties uz Izpildītāja izrakstīto rēķinu.
2. **APAKŠUZŅĒMĒJU IESAISTĪŠANA LĪGUMA IZPILDĒ** 
   1. Līguma darbības laikā Izpildītājs tikai ar Altum rakstveida piekrišanu drīkst iesaistīt Līguma izpildē apakšuzņēmēju, kura sniedzamo pakalpojumu vērtība ir 10% no līgumcenas vai lielāka.
   2. Lūgumu iesaistīt jaunu apakšuzņēmēju, Izpildītājs iesniedz Altum, norādot informāciju un pievienojot dokumentus, kas nepieciešami lēmuma pieņemšanai.
   3. Altum pieņem lēmumu atļaut vai atteikt jauna apakšuzņēmēja iesaistīšanu Līguma izpildē, 5 (piecu) darba dienu laikā pēc tam, kad tas saņēmis visu informāciju un dokumentus, kas nepieciešami lēmuma pieņemšanai.

**5. Līguma termiņš, grozīšana un izbeigšana**

5.1. Līgums ir spēkā līdz pilnīgai tajā uzņemto saistību izpildei.

5.2. Ja kāds no šī Līguma noteikumiem zaudē juridisko spēku, tad tas neietekmē pārējos šī Līguma noteikumus. Jautājumus, kas nav atrunāti šajā Līgumā, Puses risina saskaņā ar spēkā esošo Latvijas Republikas likumdošanu.

* 1. Līguma grozījumi ir pieļaujami:
     1. Publisko iepirkumu likumā minētajos gadījumos;
     2. ja līgumā noteiktajā termiņā Pasūtītājs nav saņēmis pakalpojumus apjomā, kāds noteikts iepirkuma līgumā.

5.4. Visi šī Līguma grozījumi un papildinājumi ir spēkā tikai tādā gadījumā, ja tie ir izdarīti rakstveidā un noformēti kā Līguma pielikums.

5.5. Līgumu var izbeigt jebkurā laikā saskaņā ar abu Pušu savstarpēju vienošanos vai arī viena no Pusēm, ja rakstveidā par to brīdina otru Pusi divas nedēļas iepriekš.

5.6. Altum ir tiesības nekavējoties izbeigt Līgumu, ja:

5.6.1. Izpildītājs nepilda 2.1.punktā minētās darbības vai sniedz nepatiesu informāciju par 2.1.punktā minēto darbu izpildes stadiju;

5.6.2. Līgumu nav iespējams izpildīt tādēļ, ka Līguma izpildes laikā attiecībā uz Izpildītāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

1. **Pušu atbildība un strīdu risināšanas kārtība** 
   1. Pusēm ir pienākums atlīdzināt otrai pusei nodarītos zaudējumus, kas radušies šī Līguma saistību neizpildes vai nepienācīgas izpildes dēļ.
   2. Puses ir atbrīvotas no atbildības, ja līgumsaistību izpilde ir kļuvusi neiespējama no abām Pusēm neatkarīgu nepārvaramas varas apstākļu dēļ. Šādā gadījumā Pusēm jāvienojas par jaunu Līguma saistību izpildes termiņu vai jāizbeidz Līguma darbība.
   3. Puses vienojas, ka visus strīdus, kas saistīti ar šī Līguma izpildi, tās centīsies atrisināt savstarpēju pārrunu ceļā. Gadījumā, ja vienošanās netiek panākta, tad strīds, kas saistīts ar šo Līgumu, tā pārkāpšanu, izbeigšanu vai spēkā neesamību, tiks izšķirts Latvijas Republikas normatīvajos aktos noteiktajā kārtībā.
2. **Nobeiguma noteikumi**
   1. Ņemot vērā to, ka, izpildot šī Līguma nosacījumus, Pusei var kļūt zināma par konfidenciālu uzskatāma informācija, kas saistīta ar otro Pusi un tās klientiem, kā arī otras Puses komercnoslēpumi vai profesionālie noslēpumi, Puses vienojas par šādiem noteikumiem attiecībā uz šādas informācijas aizsardzību:
      1. Puses vienojas, ka šī Līguma priekšmets un ar Darba uzdevuma izpildi saistītā informācija uzskatāma par komercnoslēpumu;
      2. Izpildītājam un Altum darbiniekiem, un citādi saistītām personām nav tiesību jebkurai trešajai personai izpaust jebkādu informāciju, kas saistīta ar Altum un tās klientu finansiālo stāvokli, komercnoslēpumiem, un profesionālajiem noslēpumiem, ko tie ieguvuši, veicot šī Līguma nosacījumu izpildi un pildot savus darba pienākumus.
   2. Puses šo Līgumu ir izlasījušas, piekrīt tā noteikumiem un to apliecina ar saviem parakstiem.
   3. Līgums sastādīts un parakstīts uz 3 lapām un viena pielikuma latviešu valodā 2 (divos) eksemplāros, pa vienam eksemplāram katrai Pusei. Abiem Līguma eksemplāriem ir vienāds juridiskais spēks.

|  |  |
| --- | --- |
| IZPILDĪTĀJS | ALTUM |
|  |  |
| Zanda Jansone | Edgars Kudurs |
|  | Uzņēmumu energoefektivitātes daļa |
| SIA “LBRA” | AS “Attīstības finanšu institūcija Altum” |
| Reģ.nr. 40003851932 | Reģ.Nr.: 50103744891 |
| Mazā Nometņu iela 31, Rīga, LV-1002 | Doma laukums 4, Rīga, LV-1050 |
|  |  |
|  |  |

ŠIS DOKUMENTS IR PARAKSTĪTS AR ELEKTRONISKO PARAKSTU UN

SATUR LAIKA ZĪMOGU

Pielikums Nr.1

**Darba uzdevums uzņēmuma**

**SIA „Spriegums”**

**energoauditam objektā Robežu ielā 6, Cēsīs, LV-4101**

*AS “Attīstības finanšu institūcija Altum”, sadarbībā ar Eiropas Investīciju Banku un Eiropas Komisiju Apvārsnis 2020 programmas ietvaros piešķir grantu energoefektivitātes projektu tehniskās dokumentācijas izstrādē.*

Darba mērķis: ir veikt uzņēmuma energoauditu un sagatavot nepieciešamo dokumentāciju SIA “Spriegums” apsaimniekotās infrastruktūras uzlabošanai, paredzot noteiktā uzņēmuma pārvaldītajā teritorijas daļā (kopumā 19 ielas) apgaismojuma nomaiņu uz energoefektīvāku, un apgaismojuma (apgaismes) balstu un kabeļu pievadu nomaiņu. Auditoram jāsagatavo materiālu specifikācijas un apjomu tabulas.

Vispārīga informācija par uzņēmumu: SIA “Spriegums” dibināts 1991. gadā ar mērķi veikt Cēsu pilsētas un apkārtējo teritoriju ārējā apgaismošanas elektriskā tīkla ekspluatāciju un tehnisko apkalpošanu.

Šobrīd Cēsu pilsētā ir uzstādīts dažāda veida apgaismojums. Uzņēmumam nepieciešams ievērot un nodrošināt nepieciešamos ielu apgaismojuma rādītājus atbilstoši noteiktajiem rādītājiem.

Uzņēmums šobrīd izmanto *Citylight* apgaismojuma vadības sistēmu[[1]](#footnote-1). Uzņēmumam pieejamajā vadības sistēmā nav redzams katra gaismekļa un apgaismojuma balstu izvietojums.

Šobrīd uzstādītie apgaismojuma veidi:

1. DLR tipa spuldžu gaismekļi (125W; 250W; 400W);
2. Nātrija augstspiediena spuldžu gaismekļi (70W; 150W; 250W);
3. Gāzizlādes spuldžu gaismekļi (80W);
4. LED (39W; 80W).

**Energoaudita ietvaros jāveic:**

* + Audits par esošo situāciju, t.i., jāveic vizuālu apgaismojuma balstu un gaismekļu, kabeļu pievadu apsekošana, nosakot tehnisko stāvokli un to nepieciešamību nomaiņai, nepieciešamo investīciju izmaksu noteikšana. Apsekojums jāveic 19 ielām katram gaismeklim. Šī punkta darba rezultāti jānodod kā atsevišķs starpnodevums;
  + Uzņēmuma kopējās patērētās elektroenerģijas patēriņa analīze par pēdējiem 4 gadiem. Papildus pieejama informācija par ikmēneša kopējo elektroenerģijas patēriņu pēdējo četru gadu laikā;
  + Izvērtējums par elektroapgādes raksturlielumiem (jaudas, pieļaujamās svārstības, padeves ietekme uz plānojamiem gaismekļiem, luminiscentais starojums);
  + Energoefektivitātes pasākumu novērtēšana vecā apgaismojuma nomaiņai uz energoefektīvāku apgaismojumu ar augstāku Lm/W efektivitāti (jāapskata vismaz 3 apgaismojuma veidus, piemēram, COB un SMD diožu gaismekļi un cits industrijā lietots, pamatots risinājums). Auditoram jāapzina industrijā pieejamie labākie risinājumi un tehnoloģijas, kā arī jāizvērtē šo variantu izmaksu efektivitāte (tehniski ekonomiskais pamatojums);
  + Auditora apskatītajiem energoefektīvākajiem apgaismojuma veidiem, to iepriekš saskaņojot ar uzņēmumu un ALTUM, jānosaka paredzamie ietaupījumi (kWh un EUR), nepieciešamās investīcijas, CO2 ietaupījumu un investīciju atmaksāšanās periodu. Nepieciešamajās investīciju izmaksās iekļaut arī gaismekļu uzstādīšanas un apkopes izmaksas;
  + Veicot energoefektīvāka apgaismojuma analīzi, nepieciešams ņemt vērā VAS “Latvijas Valsts ceļi” vadlīnijas ceļu apgaismojumam pa apgaismojuma klasēm (<http://lvceli.lv/wp-content/uploads/2015/05/Ieteikumi-celu-projektesanai-Celu-apgaismojums.doc>). Veikt nepieciešamos aprēķinus un sagatavot detalizētu pārskatu par nepieciešamajām apgaismojuma klasēm Cēsu pilsētā, definējot to noteiktajām 19 ielām, kurās šobrīd tiek nodrošināts apgaismojums /sarakstu sniegs uzņēmums/. Plānoto gaismekļu izvietojumu konkrētajās uzņēmuma norādītajās pilsētas ielās paredzēt gan uz esošajiem, gan jaunajiem apgaismojuma balstiem (stabiem), ja tādi nepieciešami;
  + Rekomendāciju izstrāde papildus apgaismojuma balstu vietām, ja tādas nepieciešamas. Viens no rekomendāciju risinājumiem ir specifisko lēcu uzstādīšana esošajā infrastruktūrā;
  + Jāveic esošās vadības sistēmas optimizācijas izvērtējums, iekļaujot tajā datus par katru gaismekli, tā izvietojumu un iespējamiem bojājumiem. Paredzēt jaunas infrastruktūras integrēšanu sistēmā, uzņēmumam plānojot paplašināties nākotnē;
  + Izvērtēt dimēšanas ietekmi, smart control un citu vadības elementu ieviešanas finansiālo ietekmi.

Materiālu specifikācijās norādīt apgaismojuma parametrus – luksi (lx), lūmeni (lm), lēcu veidu.

Audita veikšanai pieejams apgaismojuma izvietojums kartē *(AutoCAD Drawing).* Kartē ar sarkanu krāsu iezīmētas tās ielas, kurās paredzēta apgaismojuma nomaiņa, norādot katra balsta un gaismekļa atrašanās vietu. Papildus pieejama informācija par pēdējo četru gadu kopējo elektroenerģijas patēriņu (gada, mēneša ietvaros). Pieejama detalizēta informācija par gaismekļu, kabeļu un balstu veidiem un skaitu, piekļuve vadības sistēmai (pieeju sistēmai nodrošinās uzņēmums).

Uzņēmuma energoaudita veikšanas laiks 6 nedēļas no līguma noslēgšanas brīža.

Pielikumus skatīt: https://failiem.lv/u/gwrcydqm

1. <http://www.teliko.com/lv/intelligent-street-lighting> [↑](#footnote-ref-1)